CELEX: 62015CN0120
Language: da
Date: 2015-03-09 00:00:00
Title: Sag C-120/15: Anmodning om præjudiciel afgørelse indgivet af Krajský súd v Košiciach (Den Slovakiske Republik) den 9. marts 2015 — Kovozber s. r. o. mod Daňový úrad Košice

29.6.2015   
            
            
               DA
            
            
               Den Europæiske Unions Tidende
            
            
               C 213/14
            
         Anmodning om præjudiciel afgørelse indgivet af Krajský súd v Košiciach (Den Slovakiske Republik) den 9. marts 2015 — Kovozber s. r. o. mod Daňový úrad Košice
   (Sag C-120/15)
   (2015/C 213/22)
   Processprog: slovakisk
   
      Den forelæggende ret
   
   Krajský súd v Košiciach
   
      Parter i hovedsagen
   
   
      Sagsøger: Kovozber s. r. o.
   
      Sagsøgt: Daňový úrad Košice
   
      Præjudicielle spørgsmål
   
   
               1)
            
            
               Skal artikel 183, stk. 1, i direktiv 2006/112/EF i den affattelse, der følger af direktiv 2006/138/EF (1), fortolkes således, at den er til hinder for en national lovgivning, som med henblik på at fastsætte betingelserne for tilbagebetaling af overskydende moms underlægger tildeling af morarenter (i forbindelse med for sen tilbagebetaling af moms) et krav om udløb af en frist på ti dage efter afslutningen af en skattekontrol, som har til formål at fastslå, om der består en ret til tilbagebetaling af overskydende moms?
            
         
               2)
            
            
               Såfremt det første spørgsmål besvares bekræftende, er den nationale ret da forpligtet til ved en skønsmæssig vurdering på grundlag af en analog retlig argumentation at fastsætte en passende retlig ordning, såfremt den nationale lovgivning ikke regulerer morarenter ved udløbet af fristen på ti dage efter afslutningen af en skattekontrol?
            
         
      (1)  EUT L 384 af 29.12.2006, s. 92.